ועדת הכלכלה, כנסת 25, פרוטוקול מספר 152, 2023-06-26 00:00

אריאל קלנר: שלום, בוקר טוב לכולם

אריאל קלנר:  התאריך ז' בתמוז תשפ"ג, 26 ביוני 2023

אריאל קלנר:  שלום לכולם, ברוכים הבאים, בוקר טוב

אריאל קלנר:  אנחנו נעסוק היום בגליל לאור יום שלם שאנחנו מקדישים, אני גם כיושב ראש השדולה למען הגליל, יחד עם חברת הכנסת טטיאנה מזרסקי, אנחנו נעשה פה דיונים בוועדות שונות, השדולה תתכנס אחר הצהריים בשעה 12:00 עד שעה שתיים

אריאל קלנר:  יש לנו גם שדולה למען הגליל שתתכנס ולפני כן בוועדות שונות

אריאל קלנר:      הגליל, חבל ארץ שאין מה להכביר במילים, כולנו מכירים את הנופים היפים וכולנו מכירים גם את האתגרים העצומים שיש לאזור הזה, אזור פריפריאלי, אזור שיש לו פוטנציאל אדיר, אזור שמדינת ישראל חייבת לראות איך היא משדרגת אותו

אריאל קלנר:  מדינת ישראל לא יכולה להישאר באזור מרכז והפריפריה היא אתגר שכולנו, אני חושב, מסכימים

אריאל קלנר:      חבר הכנסת מיכאל ביטון, שמגיע ודואג לפריפריה, מגיע מהדרום, מכיר את האתגרים שם, אבל מחויב, אני יודע, בכלל ואני שמח שאתה פה

אריאל קלנר:  יש איתנו גם ארגונים שונים וראשי ערים ומשרדי ממשלה

אריאל קלנר:  כל מי שרוצה לדבר אני מבקש שיירשם ותקבלו את רשות הדיבור

אריאל קלנר:       אנחנו נתחיל עכשיו את היום הזה, שיהיה לנו יום מוצלח ויותר מכל שתהיה לנו עשייה מוצלחת, למען מדינת ישראל זה תמיד, אבל במיוחד היום בדגש על הגליל

אריאל קלנר:  אז, בבקשה, חבר הכנסת מיכאל ביטון

מיכאל ביטון: ברכות, חבר הכנסת קלנר, על ההובלה של שדולת הגליל ובמובן הזה זה משמעותי שיש ח"כים, אתה וטטיאנה, שלוקחים את זה על עצמם

מיכאל ביטון:  יחד עם זאת אי אפשר לא להתייחס לזה שקשה מאוד בכנסת לייצר ייצוגיות ועוצמה של אזור כמו הגליל, שיש שם אנשי מופת, יש שם קהילות מופת

מיכאל ביטון:       אתמול הייתי ביודפת, אתמול עסקתי במתפרות שבסכנת סגירה ביישוב מנוף שסוגר שני גנים, יישוב ערכי טוב שרוצה לקלוט עובדים סוציאליים ומורים, לא עשירים, והקרקע עלתה פי שלושה והוא מתקשה לקלוט תושבים

מיכאל ביטון:  ואז אתה מסתובב ורואה בגליל את האתגרים ואת הדברים שהממשלה לא מחליטה לבצע, נסוגה מהתחייבות להקים אוניברסיטה בגליל, נסוגה ממיליארדים של התחייבות להשקעות בפיתוח כלכלי ועוד ועוד בעיות

מיכאל ביטון:       אתה אומר מי ידאג לדברים האלה, מי יילחם את מלחמתם של הגליל בכנסת ואין הרבה אנשים

מיכאל ביטון:  במובן הזה ברכות לכם

מיכאל ביטון:  אני משתדל פעם בשבועיים בערך להגיע לגליל, גם עם הוועדה וגם כחבר כנסת

מיכאל ביטון:  פעם הייתה פה יעל רון, שזו הייתה משימה שלה, חברת כנסת מטעמנו, אבל אנחנו לא נרפה ולא נוותר על סוגיות שמחייבות השקעה

מיכאל ביטון:       אם אתה שואל אותי מה צריך לקרות במדינה, זה שיהיו 30-20 חברי כנסת בבחירות אזוריות מהגליל ו-30-20 חברי כנסת בבחירות אזוריות מהנגב ואז אתה תראה שיש ייצוגיות ושלא מדלגים על האזורים האלה ושהקשב אליהם עצום

מיכאל ביטון:  אתה רואה גם בפתיח של יום כזה כמה קשה להביא הרבה אנשים והרבה ח"כים לדיון כזה עבור הגליל וזה האתגר שלנו

מיכאל ביטון:       אני מקווה שגם אתה בתוך הקואליציה תהיה נחוש במשברים וסוגיות שהגליל נדרש להן, אל תוותר

מיכאל ביטון:  גם כיושב ראש ועדת כלכלה שלא ויתרתי לממשלה שהייתי חלק ממנה, לא בפגיעה בתחבורה הציבורית, לא בפגיעה בחקלאות

מיכאל ביטון:  אלה שני נושאים חזקים מאוד גם בגליל ויש עוד נושאים וצריך חברי כנסת מהקואליציה, נועזים ונחושים, שאומרים עד כאן, יש דברים שחייבים לעשות, גם בגליל וגם בנגב, ואנחנו לא מתכוונים לוותר לממשלה גם אם אנחנו חלק ממנה

מיכאל ביטון:  אנחנו בוועדה היום של פיתוח וחיזוק הנגב והגליל גם נשמע את השר וסרלאוף ואת התכניות שלו ונקדיש הרבה מהזמן שלנו לגליל גם בוועדה וגם כחברי כנסת

מיכאל ביטון:       אני מקדם בברכה את ראשי הרשויות, את המנהיגים מהגליל, מארגון 'לב בגליל', מהאשכולות, מהעמותות והגופים שמגיעים היום לכנסת, ברוכים הבאים

אריאל קלנר: תודה רבה

אריאל קלנר:  מי כאן מנציגי משרדי הממשלה? נגב גליל והאוצר נמצא כאן

אריאל קלנר:  לפני שאני מעביר את רשות הדיבור לאופיר שיק מ'לב בגליל' שגם סייע בהובלת היום הזה, אנחנו מכירים כבר הרבה מאוד שנים בכל פעילותו למען הגליל, אני מבין שממשרד הכלכלה אין לנו נציגות, אחד הדברים שרצינו להעלות היום לדיון זה דווקא את העניין של הוראת המנכ"ל 4

אריאל קלנר: 17, 4

אריאל קלנר: 18 ורצינו לראות איך משרד הכלכלה מתכוון לטפל בפערים בתחום התעסוקה לאור אותה קביעה של מבקר המדינה שמסלולי התמיכה האלה לא השיגו את מטרתם

אריאל קלנר:       המסלולים הקיימים לא השיגו את מטרתם, הייתה תכנית לאומית בשנת 2018-2017, המטרות לא הושגו

אריאל קלנר:  כשמטרות לא מושגות אז עושים חישוב מסלול מחדש וכן קיוויתי שנראה את קריאת הכיוון הזאת בדיון הזה

אריאל קלנר:  אני מעביר אליך, אופיר, ואחר כך נשמע את המשרדים נגב גליל ואת ההתייחסות לכל הנושאים האחרים וכמובן גם נציגים מהרשויות

אריאל קלנר:  אז בבקשה

אופיר שיק: תודה רבה, אדוני היושב ראש, ובוקר טוב לכולם

אופיר שיק:  אני מקווה בהמשך לדברים של חבר הכנסת ביטון שאנחנו נראה את ראשי הרשויות מתחילים להגיע לכאן גם במהלך היום בצורה יותר אינטנסיבית עד אירוע השיא בשעה 12:00

אופיר שיק:       בהמשך לדברים שלך, אדוני היושב ראש, אני אמשיך בפרק הכלכלי של הפיתוח הכלכלי בתכנית הלאומית לצפון שהייתה אמורה לפעול ולייצר אפקטיביות בשנים 2018-2017, התכנית כזכור אושרה בחודש ינואר 2017

אופיר שיק:  היה שם פרק כלכלי תעסוקתי מאוד מפורט עם איזה שהיא בשורה שהייתה אמורה להתרחש, להתממש, בעקבות הפרק הזה

אופיר שיק:       העיקרים שלו, אני מקריא מתוך החלטת הממשלה, להביא לפיתוח כלכלי של מחוז צפון על ידי עידוד תעסוקה איכותית, העלאת פריון העבודה, עידוד פעילות מחקר ופיתוח, עידוד השקעות בפיתוח התיירות בצפון וכו' וכו'

אופיר שיק:  יש כאן פרקים שלמים של משיכת השקעות ויזמים, חיזוק עסקים קטנים ובינוניים, הרבה מאוד כותרות טובות ויפות שאני חייב לציין שעבדנו בשיתוף פעולה עם משרד הכלכלה על התכניות האלה

אופיר שיק:  כל מי שקצת ותיק בחדר הזה יודע במידה מסוימת שלא מעט מהדברים היו אריזה מחודשת לדברים שממילא כבר היו בסעיפים התקציביים של המשרד, שזה בסדר, אבל כן הייתה ציפייה שייתנו עדיפות לצפון

אופיר שיק:       אני כן מתמקד במה שהיושב ראש ציין, הוראות המנכ"ל 4

אופיר שיק: 17 ו-4

אופיר שיק: 18, שהן מסלולי השכר שמשרד הכלכלה יודע דרכם בהוראות המנכ"ל האלה לייצר תמריצים עבור חברות ועבור מפעלים להגיע לצפון בהנחה שיש אפשרות להעסיק אנשים בשכר ממוצע ומעלה

אופיר שיק:       משני המסלולים האלה, למרות שהוקצה להם תקציב במסגרת תכנית הצפון ועדיפות למחוז צפון על פני מחוזות אחרים בגלל נקודת הפתיחה הלא טובה של הצפון, קובע מבקר המדינה כך, לגבי מסלול 4

אופיר שיק: 18 רק שמונה חברות זכו לסיוע

אופיר שיק:  74% מהתקציב בסך 90 מיליון ₪ שנקבע בהחלטת הממשלה נוצלו, אבל בפועל אף חברה לא עברה למחוז צפון בעקבות השינויים בהוראה

אופיר שיק:  זה מבקר המדינה

אופיר שיק:  ולגבי מסלול 4

אופיר שיק: 17 הוא כותב כך, שתי חברות קיבלו סיוע במסלול הייעודי למחוז הצפון ונוספו 20 משרות במחוז צפון במסלול זה

אופיר שיק:  20 משרות בסך הכול, בכל המחוז

אופיר שיק:  משכך המסלול הייעודי לא השיג את המטרה הנוגעת ליצירת תעסוקה איכותית ובשכר גבוה

אופיר שיק:      כאן אני חושב שהדיון הזה, למרות שהוא דיון קצר, הוא דיון חשוב, כי הוא דיון שמתניע אולי שאלה מאוד יסודית פה בוועדת הכלכלה שתשאל מה משרד הכלכלה מתכנן לעשות בשנים הקרובות לאור הנתונים הלא טובים שמציג מבקר המדינה על התכנית הקודמת של הממשלה, במיוחד על הסיפור הזה, כי אנחנו יודעים שבסוף הצעירים עוזבים ומשפחות צעירות לא מגיעות לגליל בגלל הסיפור התעסוקתי

אופיר שיק:  אז זה המפתח

אופיר שיק:  תודה רבה

אריאל קלנר: תודה רבה, אופיר

אריאל קלנר:  אולי נשמע ממשרד נגב גליל את ניצן קורקין

אריאל קלנר:  בבקשה

ניצן קורקין: נעים מאוד, אני גם בת גליל גאה

ניצן קורקין:  המשרד כבר בימים אלה פועל ועומד לפעול ביתר שאת להוציא קול קורא לעידוד חברות לעבור לנגב ולגליל לקידום תעסוקה איכותית, אנחנו תומכים במיזמים כלכליים, הקמנו בגליל 12 האבים, אנחנו ממשיכים לתמוך בהם

ניצן קורקין:  השנה גם יצאנו חזק עם שוקי איכרים בגליל, בין 50 ל-60 שוקי איכרים שמתקיימים ברשויות, תמיכה במיזמים תיירותיים

אריאל קלנר: את יכולה לפרט רגע לגבי שוקי האיכרים?      

ניצן קורקין: שוקי איכרים, יצאנו בקול קורא לרשויות בנגב ובגליל לתמיכה בשוקי איכרים, זכו 12 רשויות, כל רשות מתחייבת לפחות לעשרה שווקים

ניצן קורקין:  הם יוצאים בקול קורא לאיכרים, ומעבר לפירות וירקות זה גם גבינות ויין ואנחנו הולכים להמשיך עם זה, מתכננים גם לעשות שוק גדול במרכז הארץ כדי לחשוף את כוח הקנייה של מרכז הארץ לאיכרים

אריאל קלנר: כשאת אומרת שוק האיכרים זה מתוך הגליל או מכל הארץ?      

ניצן קורקין: זה בגליל ואנחנו נמשיך לתמוך בזה

ניצן קורקין:  אנחנו שומעים על זה דברים טובים, שזה מעודד אנשים לצרוך מהאיכרים ואנחנו רוצים להגדיל את זה, שגם מרכז הארץ ייקנו מהנגב והגליל

ניצן קורקין:       מעבר לכך אנחנו גם פועלים לקידום החלטת ממשלה לעידוד התיישבות בגליל, פעילות מול רמ"י להוזלת מחירי הקרקעות והטבות לחיילים משוחררים

ניצן קורקין:  גם בתחום הרפואה, עידוד הבאת רופאים ומקצועות פרא רפואיים בעיקר גם למרכז השיקומי שמוקם בפוריה

ניצן קורקין:  אנחנו גם נפעל - - -     

אריאל קלנר: פרא רפואיים הכוונה היא לפיזיותרפיסטים –      

ניצן קורקין: כן, כל מקצועות השיקום

ניצן קורקין:  זה שבונים מבנה צריך לראות שיהיה כוח אדם איכותי שיבוא לשם

ניצן קורקין:  בניית מעבדות מחקר, תמיכה ברופאים חוקרים, זה קול קורא שהוצאנו אותו בכמה פעימות, גם מנהלת מחקר שמלווה את הרופאים החוקרים ומחברת אותם למחקרים בין-לאומיים להגדיל את החשיפה שלהם

ניצן קורקין:       ציוד רפואי

ניצן קורקין:  תמכנו בבתי החולים בציוד רפואי ואנחנו גם הולכים לסייע לבתי החולים להקים גוף שיהיה להם לגיוס תרומות

ניצן קורקין:  זה משהו שגילינו שהוא חסם מאוד גדול בבתי החולים, זה הגיע אלינו כבקשה מבתי החולים, לבנות להם מערך גיוס תרומות

אריאל קלנר: כמה בתי חולים יש בגליל, שלושה או ארבעה?      

ניצן קורקין: יש שלושה בתי חולים ממשלתיים, מעבר לכך יש שמונה בתי חולים בגליל, יש בנצרת, עפולה

קריאה: אנגלי, איטלקי

אריאל קלנר: שלושה ממשלתיים

ניצן קורקין: בית חולים העמק הוא של הכללית

מיכאל ביטון: הפרויקט הזה שצוין עכשיו מצטרף לעוד פרויקט שיש להם שנקרא מיצוי קולות קוראים ומשאבים של ממשלה ברשויות, זאת אומרת למשרד הזה אין הרבה כסף, אבל אם הוא שם בן אדם ברשות מקומית שמגיש המון קולות קוראים הרשות מקבלת את מה שמגיע לה בהיקפים של מיליונים

מיכאל ביטון:  אותו דבר בתי חולים בצפון, גם בנגב, הם מקבלים פחות תרומות כי אין להם מערך של ארגוני ידידים וגיוס משאבים

מיכאל ביטון:  כשאתה עוזר בדבר הזה אתה מביא המון משאבים וזה פרויקט יפה מאוד

ניצן קורקין: תודה, חבר הכנסת

אריאל קלנר: ידידיה גרינוולד מהאוצר

ידידיה גרינוולד: בוקר טוב

ידידיה גרינוולד:  אין לי משהו ספציפי להוסיף פה, אבל אנחנו כמובן מכירים בחשיבות של פיתוח הפריפריה באופן כללי וגם הגליל בפרט

ידידיה גרינוולד:  כמו שנאמר פה, מי שאחראי ואמון על הנושא לתכלל אותו זה משרד נגב גליל שמגבש תכניות רחבות, הרבה מהן בתיאום איתנו כשחלק מהן כבר הוצאו לפועל

ידידיה גרינוולד:      הוזכרו פה גם כמה נושאים שהם באחריות משרד הכלכלה, אז הייתי משאיר את ההתייחסויות להם, אבל אם אני אציין אחד הפרויקטים המאוד מעניינים שהמשרד עשה עכשיו, זה מה שהזכיר חבר הכנסת מיכאל ביטון, של יצירת איזה שהוא גוף בתוך הרשות המקומית שיידע לממש את כל הכספים שהממשלה מקצה, כי בסוף משרדי ממשלה מקצים רבה כספים והרבה פעמים האתגר של רשויות שהן לא מספיק חזקות זה שאין להן את האופרציה הנדרשת לממש אותם

ידידיה גרינוולד:  אנחנו רואים את זה בהרבה קולות קוראים שלא ממומשים

ידידיה גרינוולד:  אז אנחנו מקווים מאוד שאותם תקציבים שכבר הוקצו, שלפחות יבואו לידי ביטוי בפועל

אריאל קלנר: יש לנו פה את צחי בן עיון, מושב צוריאל

בן עיון: בוקר טוב, אדוני, חבר הכנסת קלנר, תודה לך על הדיון המבורך הזה

בן עיון:  אני מגיע ממושב צוריאל בגליל, אני מגיע לא מעט לכנסת בנושאים בדרך כלל חקלאיים ובנושאים של עצמאיים, אבל היום זכות גדולה עבורי להגיע לייצג את המועצה האזורית מעלה יוסף

בן עיון:  המועצה האזורית מעלה יוסף, אני רוצה רק שתדע, מונה 22 יישובים בגליל המערבי, מתוכם לפחות ארבעה יישובים מחזיקים את הגבול הצפוני של מדינת ישראל, היישובים זרעית, שתולה, מתת ונטועה, אלה יישובים שנמצאים על הגדר פר אקסלנס, ועוד מספר יישובים שנמצאים בגב האחורי של אותם יישובים

בן עיון:       אנחנו סובלים, אדוני, ממצוקה של תשתיות

בן עיון:  כידוע כביש 6 הגיע כבר מזמן למרכזה של מדינת ישראל, תעדפו את מרכז מדינת ישראל על חשבון הפריפריה, כביש 6 כבר הגיע לפני כמה שנים, ואנחנו מברכים על כך, לנגב, בואך באר שבע וכל פעם מספרים לנו שהנה אוטוטו יגיע כביש 6

בן עיון:  הוא נעצר בקרית ביאליק, בצומת סומך, ואני ממש מבקש מאדוני כיושב ראש השדולה לעשות הכול כדי שכביש 6 יגיע בדחיפות לשלומי כדי שאנחנו היישובים - - -     

אריאל קלנר: יש לנו החלטת ממשלה מלפני שבוע נדמה לי

בן עיון: כן, אני מודע להחלטת הממשלה, רק אנחנו ממש מבקשים שזה יבוצע ואנחנו מברכים על אותה החלטת ממשלה

בן עיון:       דבר נוסף, אדוני, במועצה האזורית מעלה יוסף ישנם לא מעט חיילים משוחררים, לא מעט סטודנטים שנאלצים לנסוע כדי להגיע לבסיסים

בן עיון:  ההסעות ביישובים לא מספיקות, לדוגמה ביישוב עין יעקב וביישובים אחרים, שאין להם תדירות מספקת ליישובים עצמם ולכן הסטודנטים והחיילים המשוחררים מתקשים להגיע ולחזור הביתה בשעות סבירות, ואני כבר לא מדבר על הרכבת שהתדירות שלה היא לא גבוהה לנהריה

בן עיון:      הנושא הנוסף שהיה מאוד חשוב לי לדבר עליו זה הנושא של ההרחבות והיישובים הקהילתיים במעלה יוסף, בגליל בכלל ובאזור גליל מערבי

בן עיון:  כפי שאתה יודע, אדוני, הנושא של תמ"א 35, מה שהיה פעם תמ"א 35, כיום תמ"א 1, מגבילה מאוד את ההתרחבות שלנו של היישובים

בן עיון:  הקו הכחול שלנו מאוד מצומצם

בן עיון:  במקום שמדינת ישראל תחזק את היישובים הקהילתיים החקלאיים שנמצאים בגליל המערבי מחזיקים את הגבולות, עם כל הקשיים, וקשיי פרנסה לא חסר בגליל, אין מספיק אזורי תעסוקה ביישובים ולכן אני מבקש מיושב ראש הוועדה ומחברי הכנסת ומממשלת ישראל בבקשה, בואו לגליל, תראו כמה חשוב להרחיב את היישובים, כמה חשוב לחזק את החקלאים, לחזק את החיילים, את הדור הצעיר שרוצה להגיע ולבנות בתים או להצטרף להורים אבל אין ממש מקום

בן עיון:  אנחנו רוצים, הגיע הזמן לעשות את האפליה מהתקנת הזאת בין המרכז לבין הפריפריה, לבין הגליל

בן עיון:      אני גם רוצה להתייחס לנקודה נוספת, ברשותך, הנושא של התיירות

בן עיון:  התיירות בגליל המערבי, במעלה יוסף בפרט, היא מאוד מכניסת אורחים

בן עיון:  יש לנו המון טבע, המון מה להציע, אנחנו מבקשים גם ממשרד הנגב והגליל, ואני יודע שהם עושים עבודה נהדרת, אבל גם מממשלת ישראל לתת עדיפות, לפנות באופן ישיר לתיירנים עצמם, לחזק את התיירנים ישירות, לא באמצעות גופים כאלה ואחרים, כדי שישמעו עליהם, כדי שיהיה מיתוג מתאים ואנשים יוכלו להתפרנס

בן עיון:      אז אני רוצה לברך אותך, אדוני, על היום הזה ואני מאוד מקווה שממשלת ישראל תחזק את מעלה יוסף בפרט ואת הגליל בכלל, תודה רבה

אריאל קלנר: תודה רבה, בהחלט דברים חשובים

אריאל קלנר:  ניצן סלע בלום, אשכול גליל מזרח, שלום

ניצן סלע בלום: בוקר טוב ותודה על ההזדמנות ועל העשייה המבורכת, לפחות ביום הזה, לטובת הגליל ובכלל

ניצן סלע בלום:  מיכאל כבר לא איתנו, אבל בהחלט אנחנו מעריכים את הפעילות של חברי הכנסת ושל הממשלה לקידום הגליל

ניצן סלע בלום:       אשכול גליל מזרחי זה האשכול הצפוני ביותר, האשכול מונה 180,000 תושבים ב-18 רשויות

ניצן סלע בלום:  אני חייבת להגיד שכל מה שנאמר פה ממעלה יוסף, אצלנו עוד הבעיה גדולה יותר והמצוקות והאתגרים גדולים יותר, אם זה בתחום התיירות ואם זה בתחום הפיתוח הכלכלי

ניצן סלע בלום:  אז לשמחתנו אנחנו האשכול היחיד שנגב גליל נתן לו את הזכות לעשות את שוקי האיכרים ואנחנו רואים בזה באמת פעולה מבורכת שאנחנו רוצים להרחיב אותה גם לשנה הבאה וגם לשוקי אמנים ובכלל לקידום של העסקים הקטנים והבינוניים אצלנו באזור כמנוע צמיחה מקומי

ניצן סלע בלום:       נושא הקליטה וההתיישבות והרופאים, זה צורך קיומי שאנחנו יודעים בהחלט שכל פעולה שנעשית בממשלה וברשויות הממשל תהיה מבורכת מבחינתנו לתוך האירוע הזה

ניצן סלע בלום:  אנחנו חיים את בית החולים זיו, את קופות החולים שנלחמות על כל רופא ורופא ומצד שני נושא הקליטה וההתיישבות הוא במצוקה

ניצן סלע בלום:  המחירים עלו, הרופאים לא מוצאים איפה לגור ואנחנו צריכים גם פה לתת מענים לתחום הזה כדי לקדם את תחום הבריאות שלנו

ניצן סלע בלום:      אז באמת תודה על ההזדמנות ועל היום

ניצן סלע בלום:  מבחינתנו לראות את הגליל פה זה משמח והיינו שמחים לכל משרד, משרד התיירות, משרד החקלאות, כמובן נגב גליל, שייתנו עוד מענים וייתנו את ההסתכלות הספציפית למה שהגליל המזרחי צריך

ניצן סלע בלום:  תודה

אריאל קלנר: תודה רבה, ניצן

אריאל קלנר:  זה קצר, אבל פה מעלים נקודות חשובות וכל נקודה תצטרך לקבל את ההתייחסות שלה, צריך לראות איך אנחנו מטפלים פה, גם בוועדה שלנו

אריאל קלנר:       ירון סולומון, מהמחלקה להתיישבות, תנועת האיחוד החקלאי, שלום לך

שמעון סולומון: שלום לכולם, תודה לכם על ההזדמנות לבוא ולדבר קצת על דברים שהם חשובים לנו בנוגע לפיתוח הגליל

שמעון סולומון:  האיחוד החקלאי, תנועה התיישבותית, אנחנו נקראנו לדגל בזמנו של רענן וייץ כשהקימו את הכפ"תים בגוש שגב, מנוף, שכניה, מצפה אביב, קורנית ואבטליון

שמעון סולומון:  היישובים האלה, זה בכלל לא משנה מה קרה איתם, אבל למעשה זה היה כוח משיכה אדיר לפיתוח אותו אזור שלמעשה כמעט ולא הייתה שם התיישבות יהודית, חוץ מאולי יודפת ועוד יישוב או שניים

שמעון סולומון:      לצערי במשך השנים האחרונות היישובים לא יכולים לקלוט בשום צורה

שמעון סולומון:  הזכירו כאן לגבי הנושא הזה של מבחינת הקו הכחול שנמצא מסביב ליישובים, הוא קו כחול קטן, לא ניתן להרחיב כרגע, בגלל כל מיני נושאים, ובעיקר הנושא של מחירי הקרקע

שמעון סולומון:  אני רוצה להתמקד כאן במחירי הקרקע, מחירי הקרקע שם הם פשוט מטורפים

שמעון סולומון:  אם מסתכלים על יישובים על ידם המחיר הוא עשירית ממה שזוג צעיר צריך בכדי להשקיע - - -     

אריאל קלנר: אתה יכול לתת לנו סדר גודל של מספרים? שנקבל מושג

שמעון סולומון: זה יכול להגיע גם ל-700,000-600,000 שקל למגרש

שמעון סולומון:  אם עושים חשבון קטן, במקומות אחרים זה 70,000 עד 100,000

שמעון סולומון:  אני לא נכנס כרגע למטראז' אבל חשוב לי להדגיש כאן את העניין

שמעון סולומון:  יש משאב אחד שנמצא בידי המדינה, 92% מאדמות המדינה מרוכזות בידי המדינה, טוב תעשה המדינה וגם חברי הכנסת, האוצר, עם כל הגורמים מסביב, אם פעם אחת תעשו תכנית מסודרת ותעשו איזה שהיא השוואת תנאים ותנו לדור הצעיר להגיע

שמעון סולומון:  חבר'ה, הגליל משווע לאנשים

שמעון סולומון:  זה אזור יוצא מגדר הרגיל

שמעון סולומון:  אני חושב שברגע שייתנו פתרונות דיור כמו שצריך זה יהיה אבן שואבת להרבה מאוד צעירים, גם ממרכז הארץ וגם מבני הגליל, לבוא ולהתיישב

אריאל קלנר: תודה רבה

אריאל קלנר:  זה היה דיון קצר, אבל אני חושב שעלו פה נקודות שהן פתיח לדיון הרבה יותר משמעותי

אריאל קלנר:  אני חושב שבאמת צריך קודם כל לומר את השבח למדינת ישראל ולממשלה על ההחלטה להאריך את כביש 6, זה דבר מאוד מאוד חשוב והתשתיות הן דבר מרכזי

אריאל קלנר:       כמו שנאמר פה, יש עדיין אתגרים עצומים בתחומי התשתיות, יש אתגרים בתחומי הקהילות ובתחומי ההתיישבות, אני חושב שהדבר הנכון מבחינתנו, ואני רוצה שזה ייצא כסיכום של הוועדה, ששר הכלכלה יבוא לוועדת הכלכלה, אני יודע שיש לו חזון גדול לגבי הגליל, אני יודע שהוא מחויב לנושא, אני חושב שהוא יציג גם בפני הוועדה את התכניות שלו עבור הגליל לטווחי הזמן הקצרים, הבינוניים והארוכים

עידית חנוכה: אדוני, אני יכולה גם להזמין אותך, שר הכלכלה מגיע לכאן להציג את פעילות משרדו ותכניות העבודה שלו בעוד כשבועיים, בהחלט הזדמנות לבוא ולשאול אותו בסוגיות האלה

אריאל קלנר: מצוין, אז אם גם ככה בעוד שבועיים הוא מגיע אז נדע ובאמת חשוב שיהיה פה גם מיקוד, אני בטוח שהוא גם יעסוק בזה ויעלה את זה, אבל באמת הנושא של הגליל חייב לקבל את המקום שלו

אריאל קלנר:       תודה רבה לכולם

אריאל קלנר:  אני מזמין את כולם להגיע גם לשדולה שלנו בשעה 12:00 באולם נגב, תודה רבה לאדוני היושב ראש הקבוע שהכניס גם את הדיון החשוב הזה, תודה רבה לכולם

אריאל קלנר:  בוקר טוב, יום נעים ומוצלח